钦定古今图书集成/明伦汇编/皇极典/第270卷 > 北齐
## 钦定古今图书集成/明伦汇编/皇极典/第270卷 > 北齐

齐制，天子御殿，有司读《时令》。

按《隋书礼仪志》：“后齐立春日，皇帝服通天冠，青介帻，
青纱袍，佩苍玉，青带青裤，青袜舄，而受朝于太极殿。
尚书令等坐定，三公郎中诣席诡读时令讫，典御酌
酒卮，置郎中前，郎中拜，还席，伏饮，礼成而出。立夏、季
夏、立秋读令，则施御座于中楹，南向。立冬如立春，于
西厢东向，各以其时之色，服仪并如春礼。”